**Predkladacia správa**

Návrh na zmenu a doplnenie rokovacieho poriadku Hospodárskej a sociálnej rady SR (ďalej len „rokovací poriadok HSR SR“) sa predkladá z dôvodu potreby jeho zosúladenia s prijatou novelou zákona č. 103/2007 Z. z. o trojstranných konzultáciách na celoštátnej úrovni a o zmene a doplnení niektorých zákonov (zákon o tripartite), ktorá nadobudla účinnosť 1. marca 2021.

Návrh sa predkladá aj z dôvodu potreby jeho aktualizácie, ktorá vyplynula z praxe, nakoľko od r. 2007 kedy bol rokovací poriadok HSR SR prijatý došlo najmä k posunu a prechodu od písomnej formy zasielania dokumentov k elektronickej, ako aj z dôvodu sprehľadnenia a zjednodušenia procesov spojených s prípravou rokovaní predsedníctva a plenárneho zasadnutia HSR SR a možnosťou zakotvenia online formy rokovania HSR SR.